Diari Oficial de la Generalitat Valenciana


Sumari del DOGV 6321, del 29-07-2010 (2010/8637)

Informació pública del Pla Especial Carretera de Connexió entre la Carretera N-340 i la CV-41, dels estudis complementaris (estudi d'impacte ambiental, participació pública de l'estudi d'integració paisatgística i estudi acústic) i del projecte de construcció, al terme municipal de Xàtiva.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6321

Data del DOGV
:   29-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8637


Data del document
:   27-07-2010

Organisme emissor
:   Ajuntament de Xàtiva

Tipus de document
:   Anunci

Descriptors 

:   * Xàtiva
    * administració local
    * pla d'urbanisme

Informació pública del Pla Especial Carretera de Connexió entre la Carretera N-340 i la CV-41, dels estudis complementaris (estudi d'impacte ambiental, participació pública de l'estudi d'integració paisatgística i estudi acústic) i del projecte de construcció, al terme municipal de Xàtiva. [2010/8637]  
L'objectiu del pla especial és definir una nova via de comunicació que, mitjançant un eix viari, proporcione una connexió entre la N-340 i la CV-41, i complementar d'aquesta manera el Pla General d'Ordenació Urbana de Xàtiva.  
El seu traçat discorre íntegrament en sòl qualificat com a no urbanitzable comú, als polígons 44 i 45 de rústica.  
La nova via connecta, de forma transversal, la carretera N-340, a l'alçada de la rotonda situada entre el nou centre comercial Plaza Mayor i el parc de bombers (PQ 846.4) amb la carretera CV-41, entre el riu Canyoles i l'antic traçat del ferrocarril Madrid-València (PQ 17.3).  
El Pla Especial Carretera de Connexió entre la N-340 i la CV-41, redactat per l'Ajuntament, consta dels documents exigits en l'article 76 de la Llei Urbanística Valenciana: document d'informació: documentació gràfica i escrita, memòria descriptiva i justificativa, estudis complementaris (estudi d'impacte ambiental, estudi d'integració paisatgística i estudi acústic), normes urbanístiques i plans d'ordenació.  
Es disposa, així mateix, del projecte de construcció redactat per la Conselleria d'Infraestructures i Transport, redactat per l'empresa consultora Ingeniería Setabense, SL.  
De conformitat amb el que disposen els articles 83 i 96 de la Llei Urbanística Valenciana, se sotmet a informació pública l'esmentada documentació, per un període de 30 dies, mitjançant la publicació en el Diari Oficial de la Comunitat Valenciana, en un diari no oficial d'informació general d'àmplia difusió al municipi, al tauler d'anuncis de l'Ajuntament i en la pàgina web municipal. Així mateix estarà a disposició del públic interessat a les oficines de l'Àrea de Foment Municipal.  
- Quant al pla especial, en aplicació de l'article 83 de la Llei Urbanística Valenciana.  
- Quant a l'estudi impacte ambiental, en aplicació del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, de la Generalitat, d'Impacte Ambiental, modificat pel Decret 32/2006, de 10 de març.  
- Quant a l'estudi d'integració paisatgística, pel fet de tractar-se de sòl no urbanitzable comú, en aplicació de l'article 48.4.d del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, i l'article 52 de l'esmentat reglament.  
- Quant a l'estudi acústic, de conformitat amb els articles 24 i 25 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i el Decret 104/2006, de 14 de juliol, del Consell, de planificació i gestió en matèria de contaminació acústica.  
Xàtiva, 27 de juliol de 2010.- L'alcalde: Alfonso Rus Terol.